ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

....ซามูไร บอนด์
...l...เร็วๆ นี้จะได้เห็น “สเต็ปแรก” ของการควบรวมระหว่าง ธนาคารธนชาตกับธนาคารนครหลวงไทย โดยธนชาตจะเริ่มปรับโฉมใช้สัญลักษณ์ของตู้เอทีเอ็มให้เป็นรูปแบบเดียวกันกับธนาคารนครหลวงไทย เรียกว่ารีแบรนด์ก็ได้ งานนี้ยิ่งจะทำให้ภาพของเครือข่ายให้บริการกดเอทีเอ็มขยายเพิ่มขึ้นเป็นเท่าตัว เพราะต้องยอมรับว่าสาขาของนครหลวงไทยค่อนข้างกว้าง
...l...ส่วนผลิตภัณฑ์การเงินใดที่เหมือนกันทั้งสองธนาคารก็จะช่วยกันขาย อะไรที่ยังต่างแต่เป็นจุดเด่นก็คงไว้ รวมทั้งเรื่องของ “อัตราดอกเบี้ย” ถ้าเป็นหมวดเดียวกันและไม่ใช่ผลิตภัณฑ์การเงินที่ต้องให้ดอกเบี้ยพิเศษแก่ลูกค้า ก็จะเริ่มปรับอัตราดอกเบี้ยให้เท่ากัน ลูกค้าจะได้ไม่สับสน
...l...ในเรื่องของพนักงาน ปัจจุบันธนาคารธนชาตใช้อยู่ 9 คนต่อสาขา ส่วนนครหลวงไทยใช้ประมาณ 11 คน ก็จะมีการปรับลดให้เหลือ 9 คนเท่ากัน ส่วนที่เกินสาขาละ 3 คน ก็เตรียมจะรวมกันทำเป็นศูนย์กลางหรือ “ฮับ” ของกลุ่มสาขา ที่คอยดูแลการให้บริการในพื้นที่ดูแลไม่เกิน 200 กิโลเมตร
...l...ฐากร ปิยะพันธ์ ผู้จัดการฝ่ายอาวุโส ฝ่ายการตลาดลูกค้าบุคคล ธนาคารกรุงศรีอยุธยา แจ้งว่า ธนาคารออกแคมเปญสินเชื่อบ้านกรุงศรีรีไฟแนนซ์ ซึ่งคิดดอกเบี้ยในอัตราต่ำพิเศษ เพื่อเป็นทางเลือกให้กับผู้ที่กำลังผ่อนชำระสินเชื่อที่อยู่อาศัยที่ต้องการลดภาระค่าผ่อนในแต่ละเดือน โดยในเดือนที่ 16 คิดดอกเบี้ย 0% เดือนที่ 712 คิดดอกเบี้ยเอ็มแอลอาร์ – 3.65% หลังจากนั้นยังคิดอัตราดอกเบี้ยพิเศษเอ็มแอลอาร์ 1% ตลอดอายุสัญญา 
...l...เร็วๆ นี้ แผนแก้ปัญหาความเหลื่อมล้ำในสังคมไทยชุดใหญ่จะเข้าที่ประชุมคณะกรรมการพัฒนาการเศรษฐกิจและสังคมแห่งชาติ (สศช.) ที่มี พนัส สิมะเสถียร เป็นประธาน หลังรัฐบาลอภิสิทธิ์ เวชชาชีวะ เห็นชอบเบื้องต้นให้ศึกษาเรื่องนี้อย่างละเอียด ขณะเดียวกัน สศช. ก็เดินหน้าเชิญภาคเอกชนมาให้ความเห็นในการจัดทำแผนพัฒนาเศรษฐกิจและสังคมแห่งชาติฉบับที่ 11 แล้ว ถือว่าเป็นสองเรื่องที่รัฐบาลจะทำคู่ขนานไปพร้อมๆ กัน